Alshathr on siin käinud varemgi, kuid seekordne käik on siiski väga oluline märk. Kui ta tegeleb tõesti kogudusele uue juhi määramisega, tõendab see, et Eestis elavad muslimid pole oma tegevuses vabad. Kogudusega seotud allika sõnul olevat Alshathri ainus nõudmine maja siinsete usuvendade käsutusse andmiseks olnud see, et neil ei tekiks riigivõimuga probleeme. Segased rahaasjad, rahvustevahelised pinged ja kõige tipuks veel otsene seos terrorismiga on aga tõstnud koguduse riikliku tähelepanu keskmesse.